**29-րդ շաբաթ**

**Ամսաթիվ՝** —————————

**Կրթական հարթակ՝ 2-րդ**

**ՈՒսուցիչ՝** —————————————————

**Դասագիրք՝ «Մայրենի 1», Անժել Քյուրքչյան**

**Կրկնողություն**

* **Բանավոր բացատրել նախորդ դասի հետևյալ բառերի իմաստը․**

*Խոշոր, անհամբեր, մանր, ամբողջ։*

**Հանձնարարություններ**

1. **Բառագիտություն** – Բառատետրում արտագրել և սովորել հետևյալ բառերի բացատրությունները․
   * *Զույգ – երկու հատ*
   * *Խնամել – ուշադրություն դարձնել, հոգ տանել*
   * *Բարի – լավ, լավություն անող*
2. **Ուղղագրություն** – Աշխատանքային տետրում մեկական տողով գրել ***ձեռք, ոտք, բարձրանալ, ականջ***բառերը և սովորել դրանց ուղղագրությունը:
3. **Քերականություն** – **«Տողադարձի» մասին (կրկնություն)**

* Պատահում է, որ բազմավանկ բառը տողում չի տեղավորվում, և մենք ստիպված ենք լինում նրա մի վանկը կամ վանկերի մի մասը տեղափոխել հաջորդ տող, այսինքն`տողադարձ կատարել:

Սակայն հաճախ մենք երկմտում ենք` չիմանալով, թե բառի որ մասը թողնենք, որը` տեղափոխենք: Օրինակ, ինչպե՞ս տողադարձել **կապույտ** և **հանձնել** երկվանկ բառերը` կապ–ույտ թե՞ կա-պույտ, հան-ձնել թե՞ հանձ-նել:

Ահա այստեղ է, որ մեզ օգնության են գալիս տողադարձի երկու հիմնական կանոնները:

1. Տողադարձի ժամանակ հաջորդ տողը տարվող մասը չպետք է սկսվի ձայնավորով: Օրինակ, կա-պույտ:
2. Տողադարձի ժամանակ հաջորդ տողը տարվող մասը պետք է սկսվի միայն մեկ բաղաձայնով: Օրինակ, հանձ-նել:

**Առաջադրանք։ Տողադարձել (վանկերով) նախորդ դասի պատմության հետևյալ բառերը։**

* Երկու ————————
* Ծովինար————————
* Մայրիկ ————————
* Աղջիկ ————————
* Գնդակ ————————
* Դպրոց ————————
* Վազվզել ————————
* Ծաղիկներ ————————
* Թիթեռներ ————————
* Ականջ ————————

**Մշակույթ -** **Սուտասելուկ և Ասացվածք**

Մի լեզվանի ձկնիկ տեսա ծովի մեջ,

Ամբողջ օրը կռվի մեջ էր, վեճի մեջ:  
------

Շա՛տ լսիր, քի՛չ խոսիր:

**Հարցեր և առաջադրանքներ**

* Ինչի՞ մասին է սուտասելուկը:
* Անգիր սովորիր ասացվածքը և փորձիր կիրառել քո առօրեայում:

**Տնային հանձնարարություններ**

**Գրականություն**

Կարդալ **«Ինչո՞ւ երկու, ինչո՞ւ մեկ»** պատմությունը (էջ 36), կարողանալ սեփական բառերով վերարտադրել և պատասխանել առաջադրված հարցերին։

* Ինչի՞ մասին էր պատմությունը:
* Ի՞նչ սովորեցիր այս պատմությունից:

**Հայոց լեզու**

1. Աշխատանքային փաթեթի վերջում ներառած բառագիտության և ուղղագրության բաժիններում առաջադրված հանձնարարությունների կատարում։
2. Սովորել նոր բառերի բացատրություններն ու ուղղագրությունը։
3. Կրկնել այբուբենի բոլոր տառերը:
4. Դասանյութը աշխատանքային փաթեթում է։ Կրկնել դասանյութը և կատարել դասանյութում առաջարկված առաջադրանքները։

**Մշակույթ – Սուտասելուկ և Ասացվածք**

Դասի ժամին կարդացինք և քննարկեցինք հետաքրքիր սուտասելուկ և ասացվածք: Դրանք ներառված են աշխատանքային փաթեթում։ Եւս մեկ անգամ ձեր երեխայի համար կարդացեք և քննարկեք դրանք: